Lav et referat af nedenstående tekst:

Tekst:
Pernille Nielsen fra Frederikshavn fik sig et chok, da hun ville bestille en flex-taxi til sin mor, så hun kunne komme til fodlægen. En tur på 2,8 kilometer til en pris på 165 kroner hver vej, ifølge Pernille Nielsen. - Det er urimeligt for de borgere, som ikke har nogen mulighed for at bevæge sig rundt. Det gør jo, at de mennesker bliver fanget i deres eget hjem uden at kunne komme ud at handle eller besøge folk, siger Pernille Nielsen. Prisen for at køre med flex-taxi i Nordjylland er i de fleste kommuner 6 kroner pr. kilometer og minimum 60 kroner, men i Frederikshavn Kommune er prisen hævet til 12 kroner pr. kilometer og minimum 145 kroner. - 165 kr. for 2,8 km må kunne gøre billigere, siger Pernille Nielsen. De nordjyske kommuners udgifter til den kollektive trafik stiger og stiger. Det skyldes blandt andet markant højere brændstofpriser kombineret med store udgifter til den grønne omstilling, som Nordjyllands Trafikselskab er i gang med. - Vi har vendt og drejet hver en krone. Det kan jeg garantere, men vi har simpelthen ikke pengene til det, siger Peter Laigaard (K), formand for Kultur- og Fritidsudvalget i Frederikshavn Kommune. Især kommunernes udgifter til flextrafikken stiger voldsomt. Eksempelvis var udgifterne i Brønderslev Kommune 2,9 millioner kroner i 2022. Ifølge Nordjyllands Trafikselskabs budget stiger de til 17,8 millioner kroner i 2024, og i Aalborg Kommune stiger flex-udgifterne ifølge NT fra 100,7 millioner kroner i 2022 til 158 millioner kroner næste år. Formand erkender: Det er skidt udvikling Frederikshavn Kommune har for at bremse udgifterne valgt at fordoble prisen pr. kilometer man køre med flextaxi, og den politiske ansvarlige på området erkender, at det får konsekvenser. - Det er en skidt udvikling i vores landdistrikter, som netop er afhængig af den kollektive trafik, så det er rigtig uheldigt. Det er rigtig skidt, det som foregår netop nu. Der bliver afviklet rigtig meget kollektiv trafik i hele landet og i særdeleshed i Nordjylland, siger Peter Laigaard (Konservative), formand for Kultur- og Fritudsudvalget i Frederikshavn Kommune. I Frederikshavn sidder Pernille Nielsen frustreret tilbage. Hun frygter, at hendes mor bliver afskåret fra at komme ud. - Der er en grund til at folk bliver ensomme og isoleret i eget hjem, hvis man ikke kan komme ud. Det synes jeg ikke er okay. Vi burde i vores velfærdssamfund have en mulighed for at komme rundt, siger Pernille Nielsen. Se indslaget her:

Referat:
De nordjyske kommuners udgifter til flex-taxi drøner derudaf. I Frederikshavn Kommune træder man hårdt på bremsen. Her fordobler man taksten for at køre med flex-taxi.